Арадио
Ахԥҳа еиҭалҳәеит Ашықәс ҿыц аныҳәазы асы азԥшра аҭахны иҟоума Аԥсны
Аԥсны аекологиеи аԥсабарахьчареи рзы Аҳәынҭқарратә еилакы иатәу аҳауагәаҭаратә ҟәша аспециалист хада Лариса Ахԥҳа еиҭалҳәеит Ашықәс ҿыц аныҳәанӡа амшқәа шышьақәгыло, аныҳәа ауха асы азԥшра аҭахума.
"Аԥсшьарамшқәа рзы амш еилгоит, аха ахьшәашәара шыҟоу иаанхоит. Хԥа –хәба градус рҟынӡа уахынла иҵаалар алшоит, уи иахьабалак еиԥшны иҟалаӡом, ҭыԥқәак рҟны ауп. Аԥсны хәыҷуп дгьылҵакырала, аха ахатә ҷыдарақәа амоуп. Уажәшьҭа сык леиуеит ҳәа ҳазԥшӡам, амала ахәашеи асабшеи акыр ихьшәашәазаауеит. Амҽыша инаркны аҳауа аԥхарра иацло иалагоит. Уахынла шьҭа 4- 9 градус рҟынӡа иԥхарахар алшоит, ҽынла 8- 13 градус рҟынӡа. Ақәа ус иаҳбаӡом, аха аҳауа аԥхарреи ақәыӷәӷәареи реиҭеиҭашәарақәа ирыхҟьаны ақәа хәыҷык леир алшоит ашықәс анҵәамҭазы, ԥхынҷкәын 31 рзы", - лҳәеит Ахԥҳа.
Шәазыӡырҩы аудио.